
TXANOGORRITXUREN MATXINADA 



£ozo-gozo zegoen Txanogorritxu ohean sartuta, beste ipuin bateko printzipe urdinarekin 
ametsetan, dantzaldi ederrean, hank eta amak garrasi batean altxatzeko esan zion arte. Hura 
ez zen inor iratzartzeko modua! Ez zegoen eskubiderik! Gainera, zergatik zen bera 
Txanogorritxu? Zergatik ez zen, adibidez, Errauskine? 

-Txanogorritxu, ohetik altxatzeko! -errepikatu zion amak-. Amona gaixorik dago eta 
gauza batzuk eraman behar dizkiozu! 

Ez zegoen eskubiderik! Beti berari tokatzen zitzaion atso txatxuari supermerkatukoak 
baserrira eramatea. Hilko ahal zen behingoz atsoa! Baserria herentzian utziko balio, 
behintzat! Edo scooterra erosteko dirurik balu/baleuka, behintzat! 

Baina kexa guztiak alferrikakoak ziren. Gosaria azkar asko hartuta, Txanogorritxuk 
saskitik tiraka abiatu behar izan zuen amonaren etxerantz. Sakitik tiraka, bai! Sutxienez 
hamabost bat kilo zirelako. Harrigarria zen Tutankamonen adineko batek zenbat jaten zuen! 
Eta, adibidez, zertarako nahi zuen bi botila patxaran! Begi gorri alaena! 

Baso aldera iristean otsoarekin egin zuen topo, beti bezala, egunero bezala, ume txepel 
batek Txanogorritxuren ipuina entzun nahi zuen bakoitzean bezala. 

-Nora zoaz, Txanogorritxu? 

-Jakingo ez duzu, ba! 

-Amonaren etxera? 

-Amonaren etxera, bai -erantzun zion egonarri handiz. 

-Eta non bizi da zure amona? 

-Ez dizut esango. Urrun. Mendiko baserrietako batean. 

-Zeinetan? 

-Ez dizut esango. 

-Zama astuna daramakiozu amonatxori, Txanogorritxu. Ez dakit, ba, baina bide nagusitik 
joaten bazara, denbora asko galduko duzu. Hobe zenuke basotik joango bazina. Nik gustura 
lagunduko nizuke. Esadazu, Txanogorritxu, non bizi da zure amona? 

-Bai zera! Kokoteraino naukazu, perbertidu horrek! Ondo dakit zer gertatuko litzatekeen 
amonaren helbidea emango banizu: zu aurreratuko zinateke ni baino lehenago heltzeko. £ero 
amona jango zenuke eta bere kamisoia jantziko zenuke amonaren plantak egiteko, niri ziria 
sartzeko. Eta, jakina, ipuin honetan niri tuntunarena egitea tokatu zaidanez, bada, ni ez 
nintzateke konturatuko eta galdera sorta famatu hori egingo nizuke, baita azken galdera 



hura ere: "ea zergatik dituzun hortzak hain handiak"; orduan ahoa handi-handi zabalduko 
zenuke eta jango nindukezu. Agian basozainen bat agertuko litzateke gero amona eta biok 
salbatzeko, baina auskalo, ipuin honek hainbat bertsio ditu-eta. Nolanahi ere, ez daukat 
batere gogorik trantze txar horretatik pasatzeko. Beraz, basotik ez, gaur bide nagusitik 
joango naiz! 

Otsoa erabat txunditurik utzita, ohi ez bezala, Txanogorritxu bide nagusitik abiatu zen 
amonaren etxera. Bide luzeagoa zen, noski, baina seguruagoa. 

Oso berandu iritsi zen amonarenera, saskitik tiraka. Amona atarian zeukan zain, haserre 
eta luze iritzita. 

-Ederki gozatu dituzu bide bazterrak! -gaitzetsi zion atso erretxinak-. Auskalo zertan 
ibili zaren! Hau neska lotsagabea! 

-Basotik zehar etorri beharrean, gaur bide nagusitik egin dut zure etxeraino, amonatxo - 
erantzun zion Txanogorritxuk gogorik gabe. 

-Azakarragoa da basoko bidea, alajaina! 

Baina Txanogorritxuk ezetz esan zion buruaz: 

-Azkarragoa bai, amonatxo, baina oso arriskutsua. Badirudi neu bakarrik konturatzen 
naizela istorio hau egunero errepikatzen dugula, sorgin gurpil batean sartuta gaudela, ipuin 
batean, baina enf in! Hara, amonatxo, azalduko dizut: ez naiz basotik etorri; izan ere, basotik 
etorri izan banintz, otsoarekin topo egingo nuen (nukeen) eta, ni ipuin honetan txepela 
naizenez, bada, non bizi zaren esango esango nion (niokeen). Orduan, bera azkar asko etorriko 
zen (zatekeen) honaino, zu jango zintuen (zintuzkeen), zure kamisoia jantziko zuen (zukeen) 
eta ohean sartuta nire zain geratuko zen (zatekeen). Ni beranduago iritsiko nintzen 
(nintzatekeen), noski. Orduan otsoa piura horrekin ikusiko nuen (nukeen) eta galdezka hasiko 
nintzen (nintzatekeen), ea zergatik zituen hain belarri luzeak, ea zergatik zituen hain begi 
handiak.... Total, halako batean neu ere jango ninduen (nindukeen)... 

Baina, harrezko, amona oiloei artoa ematen ari zitzaien, bilobari batere kasurik egin gabe. 
Txanogorritxuk hasperen egin zuen: 

-Enfin, hurrengoan otsoari esango diot amona non bizi den, eta patxarana hartuta 
lagunekin joango naiz lokalean litro batzuk egitera! 



